Putovanje preko tri mora (film)
<s>Putovanje preko tri mora (), u Indiji poznat pod naslovom Pardesi, je indijsko-sovjetski pustolovno-historijski film snimljen 1957. godine u režiji Khwaja Ahmad Abbasa i Vasilija Pronjina.</s><s>Protagonist, koga tumači Oleg Striženov je Afanasij Nikitin, trgovac koji je iz ruskog grada Tvera u 15. vijeku poslom došao u tadašnju Indiju i o tome ostavio svjedočanstvo u obliku putopisne knjige Putovanje preko tri mora.</s><s>Radnja prati njegove pustolovine koje uključuju i ljubavnu vezu sa indijskom princezom.</s>

<s>Film je napravljen uz snažnu političku pozadinu, odnosno u vrijeme kada je tadašnji indijski premijer Nehru gradio savez između mlade indijske države i Sovjeta, a koje će se održati kroz cijeli Hladni rat.</s><s>Stoga je projekt obilježila suradnja između dvije kinematografije, pri čemu su Sovjeti pružili tehničke usluge poput filma u boji i widescreen formata, dok su Indijci pružili egzotične lokacije, kostime i rekvizite, ali i hiljade statista.</s><s>Film je napravljen u posebne dvije verzije - na ruskom i na hindiju, pri čemu je potonja, u skladu sa bollywoodskim stilom, sadržavala muzičke brojeve.</s>

<s>Sljedeće je godine bio prikazan na programu Kanskog festivala.</s>

<s>Uloge
 Oleg Striženov - Afanasi
 Nargis Dutt - Champa
 Prithviraj Kapoor 
 Balraj Sahni
 Bharat Bhushan
 Manmohan Krishna
 David
 P. Jairaj
 Achala Sachdev 
 Padmini 
 Iya Arepina
 Vitalij Beljakov
 Stjepan Katjukov</s>

<s>Izvori</s>

<s>Vanjske veze
 
 
 Pardesi remembered 50 years on 
 Rasiya Re Man Basiya Re (Meena Kapoor)-Pardesi Song</s>

<s>Indijski filmovi
Sovjetski filmovi
Historijski filmovi
Pustolovni filmovi
Epski filmovi
Authority control 2</s>

